Američka vojna uprava na Kubi
Američka vojna uprava na Kubi (španjolski: Gobierno militar estadounidense en Cuba), znana i kao Prva okupacija Kube (kako bi se razlikovala od one između 1906. i 1909.), bila je privremena vojna uprava Sjedinjenih Država na Kubi koja je uspostavljena nakon Španjolsko-američkog rata, odnosno španjolske cesije Kube Sjedinjenim Državama. 

Iako je de facto formirana krajem 1898., vojna uprava je de iure uspostavljena 1. siječnja 1899. godine. Tokom veljače 1901., Kuba je donijela svoj prvi Ustav, sastavni dio kojega je bio i sporni Plattov amandman, koji je propisivao osam uvjeta koje je Kuba morala zadovoljiti prije ostvarivanja potpune nezavisnosti i povlačenja američkih trupa. Posebno sporna bila je odredba koja je omogućavala Sjedinjenim Državama intervenciju na Kubi s ciljem zaštite životnog standarda; krajnji cilj Plattovog amandmana bilo je zadržavanje američkog utjecaja na Kubi, posebice u gospodarskom aspektu. 

Krajem godine, Tomás Estrada Palma je izabran za prvog predsjednika Kube, a 20. svibnja 1902. godine kubanska zastava zamijenila je onu američku u Havani, što je bio simbolični čin proglašenja kubanske nezavisnosti i uspostave republike.

Kuba
Privremene vlade
Kubanska politička historija
Historija SAD (1865–1918)
Američko-kubanski odnosi
Bivše države u Sjevernoj Americi